03/Sv. 57 Službeni list Europske unije 81 32007L0049 27.7.2007. SLUŽBENI LIST EUROPSKE UNIJE L 195/33 DIREKTIVA KOMISIJE 2007/49/EZ od 26. srpnja 2007. o izmjeni Direktive 2003/91|EZ o utvrđivanju provedbenih mjera za potrebe članka 7. Direktive Vijeća 2002/55/EZ u pogledu minimalnih karakteristika koje se moraju obuhvatiti pregledom i minimalnih uvjeta za pregled nekih sorata povrća (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća ('), a posebno njezin članak 7. stavak 2. točke (a) i (b), budući da: (1) — Direktiva Komisije 2003/91/EZ (?) donesena je kako bi se osiguralo da sorte koje države članice uvrštavaju u svoje nacionalne kataloge budu u skladu sa smjernicama koje Ured Zajednice za biljnu raznolikost (CPVO) donosi u pogledu minimalnih karakteristika koje se moraju obuh- vatiti pregledom i minimalnih uvjeta za pregled nekih sorata, ako su takve smjernice donesene. Što se tiče ostalih sorata, ta Direktiva predviđa primjenu smjernica Međunarodne konvencije za zaštitu novih biljnih sorata (UPOV). (2) = U međuvremenu su CPVO i UPOV ažurirali postojeće smjernice ili su izdali nove za određeni broj drugih vrsta. (3) = Direktivu 2003/91/EZ treba na odgovarajući način izmijeniti. (4) — Mjere predviđene ovom Direktivom u skladu su s mišlje- njem Stalnog odbora za sjeme i reprodukcijski materijal u poljoprivredi, hortikulturi i šumarstvu, DONIJELA JE OVU DIREKTIVU: Članak 1. Prilozi I. i II. Direktivi 2003/91/EZ zamjenjuju se tekstom u Prilogu ovoj Direktivi. (') SL L 193, 20.7.2002., str. 33. Direktiva kako je zadnje izmijenjena Direktivom Komisije 2006/124/EZ (SL L 339, 6.12.2006., str. 12.). () SL L 254, 8.10.2003., str. 11. Direktiva kako je izmijenjena Direk- tivom 2006/127/EZ (SL L 343, 8.12.2006., str. 82.). Članak 2. Za ispitivanja započeta prije 1. studenoga 2007. države članice mogu primjenjivati onu verziju Direktive 2003/91/EZ koja se primjenjivala prije nego što je izmijenjena ovom Direktivom. Članak 3. Države članice najkasnije do 31. listopada 2007. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba i korelacijsku tablicu između tih propisa i ove Direktive. One te odredbe primjenjuju od 1. studenoga 2007. Kad države članice donose ove propise, ti propisi prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju te države članice. Članak 4. Ova Direktiva stupa na snagu dvadesetog dana od dana objave u Službenom listu Europske unije. Članak 5. Ova je Direktiva upućena državama članicama. Sastavljeno u Bruxellesu 26. srpnja 2007. Za Komisiju Markos KYPRIANOU Član Komisije